《倚杖》
明代·吴孺子

贫病吾将老，江湖度岁华。
艰难惟有泪，飘泊更无家。
倚杖惭归鸟，临池惜落花。
秋风何太早，瑟瑟向蒹葭。

作者简介：浙江兰溪人，一作金华人，字少君，号破瓢道人、嫩和尚、玄铁、元道人、赤松山道人。家本富有，中年妻死，弃其产，购法书名画，游江湖间。好《离骚》、《老》、《庄》，长于鉴别古物。工诗，善画鸡鹜水鸟。后居僧寺，隆庆末卒。